Жетісайда антикор өкілдері әкімдерден ақша бопсалаған
"Жетісайда антикор өкілдері әкімдерден ақша бопсалаған" | "https://abai.kz/post/165313"
TITLE: Жетісайда антикор өкілдері әкімдерден ақша бопсалаған
URL: https://abai.kz/post/165313
META: "Жетісайда антикор өкілдері әкімдерден ақша бопсалаған" | "https://abai.kz/post/165313"
DATE: 20.02.2023
AUTHOR(s): Abai.kz
TOTAL WORDS: 186
TEXT: Жетісайда антикор өкілдері әкімдерден ақша бопсалаған. Бұл туралы Бас прокуратура жазды. «Сыбайлас жемқорлыққа қарсы күрес қызметінің өкілдері Түркістан облысы Жетісай ауданының әкімдігін тексеріп, ауылдық округтердің әкімдерін қылмыстық жауапкершілікке тартумен қорқытып, олардан ақшалай қаражат талап еткен. Олардың тұрақты түрдегі талаптарынан кейін әкімшілік жұмыскерлері тексерушілерге тексерістің оң шешілуі үшін 400-мыңнан 630-мың теңгеге дейінгі қаражат беріп, пара беру дерегі бойынша ұсталған. Нәтижесінде 7 ауылдық округтің әкімдері мен әкімшіліктің 1 есепшісі соттармен әртүрлі мерзімге бас бостандықтарынан айыру және айыппұл түріндегі жазаларға тартылған», - деп мәлімдеді Бас прокуратура. Бас Прокурордың наразылығымен Жоғарғы Сот оларды толығымен ақтап, Сыбайлас жемқорлыққа қарсы қызмет өкілдерінің іс-әрекеттерінде тікелей арандатушылық бар екенін анықтаған. Өз кезегінде, 2 жедел өкілге қатысты Қылмыстық кодектің 362-бабы 4-бөлігімен (билiктi және лауазымдық өкiлеттiктерді асыра пайдалану) сотқа дейінгі тергеп-тексеру басталған. Тергеп-тексеруді Бас прокуратураның арнайы прокуроры жүргізіп, кінәларын толығымен дәлелдеп, қылмыстық іс сотқа жолданған. Түркістан облысы Жетісай аудандық сотының 2023 жылғы 26 қаңтардағы үкімімен ауыр санаттағы лауазымдық қылмыс жасағандары үшін Сыбайлас жемқорлыққа қарсы қызметтің бұрынғы 2 жедел өкілі арнайы шендерінен айырылып, әрқайсысы 6 жылға бас бостандықтарынан айыру жазасына тартылды. Жәбірленушілердің пайдасына моральдық залал өндірілді», - делінген хабарламада. Үкім заңды күшіне енген жоқ, сотталушылар шағымданған. Abai.kz
